pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายกฯ เตรียมเป็น ปธ.ลงนามจอง-ซื้อวัคซีนโควิด-19 รับข่าวดี ไทยมีโอกาสได้วัคซีนเร็ว กลางปี 64
วันพุธที่ 25 พฤศจิกายน 2563
นายกฯ เตรียมเป็น ปธ.ลงนามจอง-ซื้อวัคซีนโควิด-19 รับข่าวดี ไทยมีโอกาสได้วัคซีนเร็ว กลางปี 64
นายกฯ เตรียมเป็น ปธ.ลงนามจอง-ซื้อวัคซีนโควิด-19 รับข่าวดี ไทยมีโอกาสได้วัคซีนเร็ว กลางปี 64
เมื่อวันที่ 25 พ.ย.63 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า ในวันที่ 27 พ.ย.63 พล.อ.ประยุทธ์ จันทร์โอชา นายกรัฐมนตรีและ รมว.กลาโหม จะเป็นประธานพิธีลงนามในสัญญาการจัดหาวัคซีนโควิด-19 โดยการจองล่วงหน้าและสัญญาการจัดซื้อวัคซีน กับบริษัทแอสตร้าเซเนก้า บริษัทผู้ผลิตชีวภัณฑ์ชั้นนําสัญชาติอังกฤษ-สวีเดน หลังจากที่ประชุมคณะรัฐมนตรี(ครม.) เมื่อวันที่ 17 พ.ย.63 เห็นชอบโครงการจัดหาวัคซีนป้องกันโรคติดเชื้อไวรัสโคโรนา 2019 สําหรับประชาชนไทยโดยการจองล่วงหน้าและการจัดซื้อวัคซีน ในวงเงิน 6,049,723,117 บาท โดยให้สถาบันวัคซีนแห่งชาติจัดทําสัญญาการจัดหาวัคซีนโดยการจองล่วงหน้า ภายใต้เงื่อนไขว่ามีโอกาสที่จะได้รับวัคซีนหรือไม่ได้รับวัคซีนดังกล่าว ทั้งนี้ ขึ้นอยู่กับผลการวิจัยพัฒนาหรือเหตุอื่น ๆ ในวงเงิน 2,379,430,600 บาท โดยจะมีการลงนามที่ตึกสันติไมตรี ทําเนียบรัฐบาล
น.ส.ไตรศุลี กล่าวว่า ล่าสุดกระทรวงสาธารณสุข เปิดเผยข่าวดีเกี่ยวกับการวิจัยวัคซีนที่ผลิตโดยบริษัทแอสตร้าเซเนก้า โดยผลการวิจัยวัคซีนป้องกันโรคโควิด-19 มีประสิทธิผลเกินข้อกําหนดขององค์การอนามัยโลก (WHO) ที่กําหนดมาตรฐานการรับรองวัคซีนป้องกันโควิด 19 ต้องมีประสิทธิผลไม่ต่ํากว่า 50% ซึ่งการวิจัยแบ่งออกเป็น 2 แบบ แบบแรก พบว่าประสิทธิผลในการป้องกันโรคโควิด-19 สูงถึง 90% ส่วนแบบที่สอง พบว่ามีประสิทธิผลในการป้องกันโรคโควิด-19 ที่ 62% ค่าเฉลี่ยประสิทธิผลโดยรวมของทั้ง 2 แบบ อยู่ที่ 70.4% และวัคซีนยังมีความปลอดภัยสูงด้วย
น.ส.ไตรศุลี กล่าวว่า การลงนามในสัญญาการจัดหาวัคซีนโดยการจองล่วงหน้าและสัญญาการจัดซื้อวัคซีนดังกล่าว จะทําใหัคนไทยมีโอกาสเข้าถึงวัคซีนมากกว่าประเทศอื่น โดยคาดว่าจะได้รับวัคซีนกลางปี 2564 เพราะความร่วมมือดังกล่าว ยังหมายรวมถึงการผลิตวัคซีนในประเทศไทย ที่จะใช้โรงงานของบริษัท สยามไบโอไซเอนซ์ จํากัด เป็นแหล่งการผลิต โดยไทยจะได้รับการถ่ายทอดเทคโนโลยี จึงถือเป็นโอกาสในการสร้างขีดความสามารถของประเทศ ลดความสูญเสีย สร้างโอกาสทางด้านเศรษฐกิจมหาศาล
รัฐบาลไทย-ข่าวทำเนียบรัฐบาล-รอง นรม. ชื่นชมการประกวดแข่งขันคัดลายมือ ช่วยรักษา สืบสานศิลปะไทย  พร้อมขอผู้ชนะการประกวด รักษาคุณภาพการคัดลายมือ มั่นใจสร้างประโยชน์ได้ในอนาคต
วันพุธที่ 25 พฤศจิกายน 2563
รอง นรม. ชื่นชมการประกวดแข่งขันคัดลายมือ ช่วยรักษา สืบสานศิลปะไทย  พร้อมขอผู้ชนะการประกวด รักษาคุณภาพการคัดลายมือ มั่นใจสร้างประโยชน์ได้ในอนาคต
รอง นรม. ชื่นชมการประกวดแข่งขันคัดลายมือ ช่วยรักษา สืบสานศิลปะไทย  พร้อมขอผู้ชนะการประกวด รักษาคุณภาพการคัดลายมือ มั่นใจสร้างประโยชน์ได้ในอนาคต
วันนี้ เวลา 09.30 น ณ ตึกสันติไมตรี  นายวิษณุ เครืองาม รองนายกรัฐมนตรี เป็นประธานงานมอบรางวัลผู้ชนะการประกวดแข่งขันคัดลายมือสําหรับเยาวชนประจําปี 2563 โดยสํานักงานราชบัณฑิตสภา ริเริ่มจัดการประกวดแข่งขันคัดลายมือสําหรับเยาวชนเป็นครั้งแรก เพื่อปลูกฝังให้เยาวชนไทยเห็นคุณค่าและความสวยงสมของภาษาไทย สร้างทักษะในการเขียนอักษรไทยได้สวยงามตามแบบแผน
โอกาสนี้ รองนายกรัฐมนตรีชื่นชมเยาวชนผู้ชนะการประกวดและครูผู้ฝึกสอน พร้อมขอให้คนไทยภาคภูมิใจในภาษาไทยที่มีเอกลักษณ์โดดเด่นประกอบด้วยพยัญชนะ สระ อักษร โดยเฉพาะตัวอักษรภาษาไทยที่มีเป็นของตนเอง มีความประณีต สวยงาม จึงอยากเห็นคนไทยเขียนภาษาไทยให้ถูกต้อง ซึ่งรองนายกรัฐมนตรียังเล่าย้อนไปในอดีต ผู้ที่มีลายมือสวยงามจะมีตําแหน่งทําหน้าที่คัดลอกกฎหมาย คําสั่งราชการ แม้ปัจจุบัน จะมีเทคโนโลยีใช้พิพม์แทนการเขียนได้ ก็ขอให้ผู้ได้รับรางวัลชนะการประกวดคัดลายมือ รักษาระดับคุณภาพ ถือเป็นการสืบสาน ศิลปะวั ฒนะธรรม ให้เหมาะสมกับที่คนไทยมีภาษาเป็นของตนเอง มีอักษรเป็นของตนเอง ให้เชื่อมั่นว่าวิชานี้จะสามารถทําประโยชน์ให้แก่บุคคลได้ในอนาคต
อนึ่ง ผลการประกวดแข่งขันคัดลายมือสําหรับเยาวชน ประจําปี 2563 แบ่งเป็นนักเรียนระดับชั้นประถมศึกษาปีที่ 4-6 โดยมีนักเรียนส่งผลงานในรอบแรกทั้งหมด 1,655 คน  รางวัลชนะเลิศอันดับ 1 ระดับชั้นประถมศึกษาปีที่ 4 ได้แก่ เด็กหญิงวรกานต์ สายมาลี โรงเรียนบ้านยาง จังหวัดศรีสะเกษ ระดับชั้นประถมศึกษาปีที่ 5  รางวัลชนะเลิศ ได้แก่เด็กหญิงพรวรินท์ วันขวา โรงเรียนบรรจงรัตน์ จังหวัดลพบุรี และระดับชั้นประถมศึกษาปีที่ 6 รางวัลชนะเลิศได้แก่ เด็กชายศุภฤกษ์ กิจเจริญอาชา โรงเรียนวัดราษฎร์บํารุง(งามศิริวิทยาคาร) กรุงเทพมหานคร
.............................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ปลัดเกษตรฯ เป็นประธานการซักซ้อมการมอบนโยบายด้านเกษตรต่างประเทศ
วันพุธที่ 25 พฤศจิกายน 2563
ปลัดเกษตรฯ เป็นประธานการซักซ้อมการมอบนโยบายด้านเกษตรต่างประเทศ
ปลัดเกษตรฯ เป็นประธานการซักซ้อมการมอบนโยบายด้านเกษตรต่างประเทศ
ดร.ทองเปลว กองจันทร์ ปลัดกระทรวงเกษตรและสหกรณ์ เปิดเผยภายหลังเป็นประธานการซักซ้อมมอบนโยบายด้านการเกษตรต่างประเทศของรัฐมนตรีว่าการกระทรวงเกษตรและสหกรณ์ แก่ผู้บริหารและผู้แทนของส่วนราชการ รัฐวิสาหกิจและองค์การมหาชนในสังกัดกระทรวงเกษตรและสหกรณ์ และสื่อสารออนไลน์จากสํานักงานที่ปรึกษาการเกษตรต่างประเทศ จํานวน 11 แห่ง จาก 8 ประเทศ ณ กระทรวงเกษตรและสหกรณ์ ว่า การซักซ้อมในวันนี้ จัดขึ้นเพื่อทําความเข้าใจนโยบายของรัฐมนตรีว่าการกระทรวงเกษตรและสหกรณ์ (ดร.เฉลิมชัย ศรีอ่อน) ที่เน้นย้ําถึงการทํางานใกล้ชิดกับประชาชน และต้องทํางานอย่างต่อเนื่อง ซึ่งรัฐบาลและกระทรวงเกษตรฯ มีนโยบายขับเคลื่อนยุทธศาสตร์ชาติร่วมกับภาครัฐ ภาคธุรกิจ และภาคประชาสังคม โดยมีนโยบายด้านการเกษตรและอาหารที่สนับสนุนและมุ่งเป้าให้ประเทศไทยเป็นครัวของโลก “Thailand, Kitchen of the World” หมายถึงประเทศไทยจะเป็นแหล่งผลิตสินค้าเกษตรและอาหารป้อนสู่ตลาดโลก รวมทั้งการสร้างมูลค่าเพิ่มในภาคเกษตรและพัฒนาการผลิตสินค้าเกษตรของไทย และมีกรอบการทํางานในการขับเคลื่อนที่สร้างความมั่นใจในคุณภาพและความปลอดภัยของภาคการเกษตร โดยมุ่งเน้นการดําเนินงานตามนโนบาย 3S คือ Safety Security และ Sustainability ภายใต้ยุทธศาสตร์ “ตลาดนําการผลิต” และได้จับมือกับกระทรวงพาณิชย์ในการดําเนินโครงการ “เกษตรผลิต พาณิชย์ตลาด” ที่มีปลัดกระทรงเกษตรและสหกรณ์ เป็นประธานร่วมกับปลัดกระทรวงพาณิชย์ จะขับเคลื่อนผ่านคณะกรรมการร่วมเพื่อขับเคลื่อนยุทธศาสตร์ตลาดนําการผลิต ให้เป็นไปอย่างมีประสิทธิภาพ
นอกจากนี้ จากนโยบายของ ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ยังเน้นย้ําให้ทุกหน่วยงานของกระทรวงเกษตรฯ จะต้องทําให้สินค้าเกษตรและอาหารทั้งตลาดในและต่างประเทศ ให้มีการทํางานแบบ “ถูกต้อง ถูกใจ ถูกที่ และถูกเวลา” ซึ่งมีความหมาย ดังนี้ “ถูกต้อง” ที่จะต้องทําให้ถูกต้องตามกฎระเบียบมาตรฐานของประเทศคู่ค้า โดยใช้การเจรจาในเวทีระหว่างประเทศในการต่อรอง และจําเป็นอย่างยิ่งที่จะต้องรักษาผลประโยชน์และการอํานวยความสะดวกทางการค้าเป็นหลัก “ถูกใจ” จะต้องเน้นที่ข้อมูลข่าวสาร การวิเคราะห์วิจัย เพื่อให้เกิดการพัฒนาประสิทธิภาพ ผลิตภัณฑ์ใหม่ และนวตกรรม เพื่อสร้างมูลค่าเพิ่มของสินค้าให้ตรงตามความต้องการของตลาด และสร้างความพอใจให้กับลูกค้าอย่างสูงสุด “ถูกที่” จะต้องมีความรู้ความเข้าใจวัฒนธรรมท้องถิ่นจากหน่วยงานต่างประเทศ เพื่อจะได้ทราบว่า ควรจะไปที่ไหน เอาสินค้าอะไรที่ trade show/trade fair อย่างไร เพื่อให้เกิดความคุ้มค่า และเกิดประสิทธิภาพสูงสุด “ถูกเวลา” สินค้าเกษตรเป็นสินค้าที่มีข้อจํากัดในเรื่องของเวลา การจะนําเสนอสินค้าที่มีคุณภาพ ในตลาดที่มีมูลค่าสูงที่สุดให้ถูกเวลา จึงเป็นสิ่งสําคัญที่สุด
“จากสถานการณ์การแพร่ระบาดของโรคติดเชื้อไวรัสโคโรนา ประเทศไทยมีภาคการเกษตรที่เข้มแข็งสามารถพยุงเศรษฐกิจของประเทศ และสามารถเติบโตได้อย่างต่อเนื่อง ซึ่งถือเป็นจุดแข็งของประเทศในภาวะวิกฤตนี้ ดังนั้น ทุกภาคส่วนต้องร่วมมือกันผลักดันภาคการเกษตรอย่างเต็มที่ในทุกด้าน ตั้งแต่ต้นทาง กลางทาง และปลายทาง" นายทองเปลว กล่าว
รัฐบาลไทย-ข่าวทำเนียบรัฐบาล-พระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี เสด็จพระราชดำเนินทอดพระเนตรโครงการพัฒนาสระบ่อดินขาว
วันพุธที่ 25 พฤศจิกายน 2563
พระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี เสด็จพระราชดําเนินทอดพระเนตรโครงการพัฒนาสระบ่อดินขาว
พระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี เสด็จพระราชดําเนินทอดพระเนตรโครงการพัฒนาสระบ่อดินขาว
วันที่ 24 พ.ย. 63 พระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี เสด็จพระราชดําเนินถึงโครงการพัฒนาสระบ่อดินขาว อ.ตาคลี จ.นครสวรรค์ โดยมี พลเอก ประยุทธ์ จันทร์โอชา นายกรัฐมนตรี พร้อมด้วย พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายฉัตรชัย พรหมเลิศ ปลัดกระทรวงมหาดไทย ผู้บริหารระดับสูงของกระทรวงมหาดไทย หัวหน้าส่วนราชการที่เกี่ยวข้อง ข้าราชการ จิตอาสาพระราชทาน และประชาชนชาวอําเภอตาคลี จังหวัดนครสวรรค์ และพื้นที่ใกล้เคียงเป็นจํานวนมาก ร่วมเข้าเฝ้าทูลละอองธุลีพระบาทรับเสด็จฯ
โอกาสนี้ พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กราบบังคมทูลถวายรายงานการดําเนินงานพัฒนาพื้นที่ "สระบ่อดินขาว" ในพื้นที่ตําบลพรหมนิมิต อ.ตาคลี จ.นครสวรรค์ เพื่อเป็นแหล่งน้ําใช้สอยเพื่อการบริโภค อุปโภค และเพื่อทําการเกษตรของประชาชน
หลังจากนั้นเสด็จพระราชดําเนินทรงปลูกต้นรวงผึ้ง ทรงเยี่ยมชมแปลงเกษตร และทรงปล่อยปลาลงสระบ่อดินขาว และทรงเยี่ยมเยียนประชาชนผู้เฝ้ารับเสด็จฯ โดยระหว่างเส้นทางเสด็จ มีประชาชนมารอเฝ้ารับเสด็จฯ เพื่อเฝ้าชมพระบารมี พร้อมเปล่งเสียงทรงพระเจริญดังกึกก้อง
รัฐบาลไทย-ข่าวทำเนียบรัฐบาล-ธ.ก.ส. จ่ายเงินประกันรายได้เกษตรกรผู้ปลูกข้าว รอบ 2 ให้เกษตรกรแล้ววันนี้กว่า 6 แสนราย ส่วนที่เหลือรอ ครม.อนุมัติงบฯ เพิ่มเติม
วันพุธที่ 25 พฤศจิกายน 2563
ธ.ก.ส. จ่ายเงินประกันรายได้เกษตรกรผู้ปลูกข้าว รอบ 2 ให้เกษตรกรแล้ววันนี้กว่า 6 แสนราย ส่วนที่เหลือรอ ครม.อนุมัติงบฯ เพิ่มเติม
ธ.ก.ส.จ่ายเงินประกันรายได้ให้เกษตรกรผู้ปลูกข้าวปีบัญชี 2563/64 รอบ 2 ซึ่งเก็บเกี่ยวในช่วง 9-14 พ.ย.63 จํานวนกว่า 6 แสนราย วงเงิน 5,684 ลบ. แล้ววันนี้ ส่วนที่เหลือ ก.พาณิชย์นําเสนอ ครม.พิจารณาอนุมัติวงเงินเพิ่มเติมเพื่อช่วยเหลือเกษตรกรตามเป้าหมายเร็วนี้
นายกษาปณ์ เงินรวง รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ตามมติคณะรัฐมนตรี (ครม.) ในคราวประชุมเมื่อวันที่ 3 พฤศจิกายน 2563 อนุมัติงบประมาณเพื่อเป็นค่าใช้จ่ายในการดําเนินโครงการประกันรายได้เกษตรกรผู้ปลูกข้าวปี 2563/64 เบื้องต้นจํานวน 18,096.06 ล้านบาท ซึ่ง ธ.ก.ส.ได้ดําเนินการโอนเงินชดเชยส่วนต่างฯให้แก่เกษตรกรในงวดที่ 1 ไปแล้วจํานวน 786,219 ครัวเรือน เป็นเงิน 9,128.48 ล้านบาท
ส่วนการจ่ายเงินในงวดที่ 2 ซึ่งเดิมกําหนดจ่ายในวันที่ 19 พฤศจิกายน 2563 แต่เนื่องจากสถานการณ์ราคาข้าวเปลือกแต่ละชนิดในปีนี้ลดต่ํากว่าปีที่ผ่านมาค่อนข้างมาก ส่งผลให้เงินชดเชยส่วนต่างฯ ที่ ครม. อนุมัติไว้ไม่เพียงพอสําหรับการจ่ายเงินชดเชยส่วนต่างฯ ให้แก่เกษตรกรในงวดที่ 2 ได้ทั้งหมด อย่างไรก็ตามเพื่อบรรเทาความเดือดร้อนของเกษตรกร ธ.ก.ส. ได้มีการหารือกับกรมการค้าภายใน กระทรวงพาณิชย์อย่างใกล้ชิด ซึ่งในการประชุมคณะอนุกรรมการกํากับดูแลและกําหนดเกณฑ์กลางอ้างอิงข้าว เมื่อวันที่ 23 พฤศจิกายน 2563 ได้มีมติให้ ธ.ก.ส. จ่ายเงินชดเชย ส่วนต่างฯ งวดที่ 2 ให้กับเกษตรกรตามวันเก็บเกี่ยวที่เกษตรกรระบุไว้ในการขึ้นทะเบียนเกษตรกรกับ กรมส่งเสริมการเกษตร คือตั้งแต่วันที่ 9 - 14 พฤศจิกายน 2563 จํานวน 636,118 ราย วงเงิน 5,684 ล้านบาท ตามงบประมาณ ที่เหลือ ในวันที่ 25 พฤศจิกายน 2563
สําหรับเกษตรกรที่เก็บเกี่ยวในวันที่ 15 พฤศจิกายน 2563 จํานวน 602,485 ราย วงเงิน 5,641 ล้านบาท และเกษตรกรที่มีสิทธิ์รับเงินชดเชยส่วนต่างในงวดที่ 3 ซึ่งคณะอนุกรรมการกํากับดูแลและกําหนดเกณฑ์กลางอ้างอิงโครงการประกันรายได้เกษตรกรผู้ปลูกข้าว ปีการผลิต 2563/64 ได้ประกาศราคากลาง ณ 23 พฤศจิกายน 2563 และกําหนดชดเชยส่วนต่างราคาประกันไปแล้วคือ ข้าวเปลือกหอมมะลิ ตันละ 3,059 บาท ข้าวเปลือกหอมมะลินอกพื้นที่ ตันละ 2,281 บาท ข้าวเปลือกเจ้า ตันละ 1,036 บาท ข้าวเปลือกหอมปทุมธานี ตันละ 1,055 บาท ข้าวเปลือกเหนียว ตันละ 996 บาท อีกจํานวน 1,497,508 ราย วงเงิน 12,900 ล้านบาท กระทรวงพาณิชย์ได้นําเสนอ ครม. เพื่อพิจารณาอนุมัติวงเงินเพิ่มเติมตามมติคณะกรรมการนโยบายและบริหารจัดการข้าว (นบข.) แล้ว ซึ่งเมื่อ ครม. ให้ความเห็นชอบ ธ.ก.ส. จะเร่งโอนเงินให้แก่เกษตรกรโดยเร็วต่อไป
นายกษาปณ์ กล่าวอีกว่า ธ.ก.ส มีสภาพคล่องเพียงพอสําหรับรองรับการดําเนินโครงการประกันรายได้พืชเศรษฐกิจสําคัญตามนโยบายรัฐบาลทั้ง 5 ชนิด มิได้ขาดสภาพคล่องตามที่เป็นข่าวแต่อย่างใด
รัฐบาลไทย-ข่าวทำเนียบรัฐบาล-ปลัดกอบชัยฯ เป็นประธานการประชุมคณะกรรมการขับเคลื่อนการพัฒนาเมืองอุตสาหกรรมเชิงนิเวศ ครั้งที่ 6-1/2563
วันพุธที่ 25 พฤศจิกายน 2563
ปลัดกอบชัยฯ เป็นประธานการประชุมคณะกรรมการขับเคลื่อนการพัฒนาเมืองอุตสาหกรรมเชิงนิเวศ ครั้งที่ 6-1/2563
ายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการขับเคลื่อนการพัฒนาเมืองอุตสาหกรรมเชิงนิเวศ ครั้งที่ 6-1/2563 ณ ห้องประชุม 1 ชั้น 2 อาคารสํานักงานปลัดกระทรวงอุตสาหกรรม
วันนี้ (25) พฤศจิกายน 2563 นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการขับเคลื่อนการพัฒนาเมืองอุตสาหกรรมเชิงนิเวศ ครั้งที่ 6-1/2563 เพื่อพิจารณาแนวทางในการส่งเสริมพัฒนาเมืองอุตสาหกรรมเชิงนิเวศ ให้ข้อคิดข้อเสนอแนะในการจัดทําแผนยุทธศาสตร์และแผนปฏิบัติการในการพัฒนาเมืองอุตสาหกรรมเชิงนิเวศตามกรอบยุทธศาสตร์ของประเทศ รวมทั้งขับเคลื่อน กํากับ ติดตามและแก้ไขปัญหาอุปสรรคในการดําเนินงานส่งเสริมและพัฒนาเมืองอุตสาหกรรมเชิงนิเวศ โดยมี นายประกอบ วิวิธจินดา อธิบดีกรมโรงงานอุตสาหกรรม และผู้ที่เกี่ยวข้องเข้าร่วมประชุม ณ ห้องประชุม 1 ชั้น 2 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-ผู้ช่วยรมว.วธ.เป็นประธานเปิดงาน "ไทยเพลิน เดิน ชม ชิม" ณ บริเวณชายหาดแยกพัทยากลาง จังหวัดชลบุรี
วันศุกร์ที่ 20 พฤศจิกายน 2563
ผู้ช่วยรมว.วธ.เป็นประธานเปิดงาน "ไทยเพลิน เดิน ชม ชิม" ณ บริเวณชายหาดแยกพัทยากลาง จังหวัดชลบุรี
ผู้ช่วยรมว.วธ.เป็นประธานเปิดงาน "ไทยเพลิน เดิน ชม ชิม" ณ บริเวณชายหาดแยกพัทยากลาง จังหวัดชลบุรี
วันที่ ๑๙ พฤศจิกายน ๒๕๖๓ เวลา ๑๗.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม มอบหมายให้ นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม เป็นประธานเปิดงาน "ไทยเพลิน เดิน ชม ชิม" ณ บริเวณชายหาดแยกพัทยากลาง จังหวัดชลบุรี โดยมี นายสนธยา คุณปลื้ม นายกเมืองพัทยา กล่าวให้การต้อนรับ และมี นางสุกุมล คุณปลื้ม อดีตรัฐมนตรีว่าการกระทรวงวัฒนธรรม มอบโล่เชิดชูเกียรติ "เพ็ชรนทีศรีวัฒนธรรม" ให้กับเครือข่ายสภาวัฒนธรรมเมืองพัทยา จํานวน ๘๐ คน ทั้งนี้ กระทรวงวัฒนธรรม โดยกรมส่งเสริมวัฒนธรรม ร่วมกับ บริษัท เอสอาร์ซีซี จํากัด จัดโครงการ "ไทยเพลิน เดิน ชม ชิม" ระหว่างวันที่ ๑๙ - ๒๒ พฤศจิกายน ๒๕๖๓ ณ บริเวณชายหาดพัทยา บริเวณแยกพัทยากลาง จังหวัดชลบุรี เพื่อส่งเสริมและกระตุ้นเศรษฐกิจ ฟื้นฟูการท่องเที่ยว สร้างความเชื่อมั่นหลังจากสถานการณ์โควิด -19 โดยจัดกิจกรรมส่งเสริมการท่องเที่ยวในรูปแบบของตลาดวัฒนธรรมริมชายหาด เพื่อให้นักท่องเที่ยวเกิดความเชื่อมั่นเดินทางมาท่องเที่ยวในพื้นที่เมืองพัทยา จังหวัดชลบุรี
รัฐบาลไทย-ข่าวทำเนียบรัฐบาล-อนุทิน เปิดศูนย์ฟอกไตฟรี (มูลนิธิฟ้าสั่ง) รพ.ศรีสงคราม นครพนม
วันศุกร์ที่ 20 พฤศจิกายน 2563
อนุทิน เปิดศูนย์ฟอกไตฟรี (มูลนิธิฟ้าสั่ง) รพ.ศรีสงคราม นครพนม
รองนายกรัฐมนตรีและรัฐมนตรีว่าการกระทรวงสาธารณสุข เปิดศูนย์ฟอกไต (มูลนิธิฟ้าสั่ง) เพิ่มการเข้าถึงการรักษาผู้ป่วยโรคไต ที่โรงพยาบาลศรีสงคราม จังหวัดนครพนม เน้นบริการฟรีในผู้ป่วยด้อยโอกาส ลดความแออัดในโรงพยาบาลใหญ่
วันนี้ (20 พฤศจิกายน 2563) ที่ โรงพยาบาลศรีสงคราม จังหวัดนครพนม นายอนุทิน ชาญวีรกูลรองนายกรัฐมนตรีและรัฐมนตรีว่าการกระทรวงสาธารณสุข เป็นประธานเปิด ศูนย์ฟอกไต (มูลนิธิฟ้าสั่ง) โรงพยาบาลศรีสงคราม จังหวัดนครพนม พร้อมด้วย นายแพทย์ณรงค์ สายวงศ์ รองปลัดกระทรวงสาธารณสุข และผู้บริหารกระทรวงสาธารณสุข โดยนายอนุทิน กล่าวว่า จากสถานการณ์โรคผู้ป่วยโรคไตเรื้อรังในประเทศไทยมีแนวโน้มเพิ่มสูงขึ้น มีผู้ป่วยโรคไตวายเรื้อรังทั่วประเทศประมาณ 8 ล้านคน เป็นผู้ป่วยระยะสุดท้าย 2 แสนคน นับเป็นปัญหาสําคัญของระบบสาธารณสุขที่ต้องเร่งแก้ไข โดยการขยายระบบบริการเพื่อรองรับผู้ป่วยโรคไต ให้ครอบคลุมทั้งการฟอกเลือดผ่านเครื่องไตเทียม การล้างไตผ่านหน้าท้อง เพิ่มศักยภาพให้โรงพยาบาลเป็นศูนย์รับบริจาคอวัยวะและศูนย์ปลูกถ่ายอวัยวะ รวมทั้งจัดตั้งคลินิกชะลอไตเสื่อมในโรงพยาบาลชุมชน รณรงค์ให้ความรู้ประชาชนในการปรับพฤติกรรมสุขภาพลดหวาน มัน เค็มลดโรค NCDs ลดภาวะแทรกซ้อนและการเกิดโรคไตวาย
นายอนุทิน กล่าวต่อว่า สําหรับการเปิดศูนย์ฟอกไต (มูลนิธิฟ้าสั่ง) จัดตั้งที่โรงพยาบาลศรีสงคราม เกิดจากความร่วมมือของหน่วยงานภาครัฐ และมูลนิธิฟ้าสั่ง เป็นการจัดบริการฟอกไตฟรี โดยเน้นให้บริการผู้ป่วยที่มีฐานะยากจน ด้อยโอกาส โดยมูลนิธิฯ ได้ช่วยเหลือค่าใช้จ่ายในการฟอกไตแก่ผู้ป่วยให้กับโรงพยาบาลศรีสงคราม รายละ 1,000 บาท ซึ่งเป็นการช่วยเหลือประชาชนในพื้นที่และใกล้เคียงให้สามารถเข้าถึงการบริการ ลดการเดินทางไปยังโรงพยาบาลห่างไกล และลดความแออัดของโรงพยาบาลขนาดใหญ่ ช่วยให้ผู้ป่วยมีคุณภาพชีวิตที่ดีขึ้น มีเตียงให้บริการ จํานวน 15 เตียง ให้บริการผู้ป่วยได้สูงสุดวันละ 45 คน
ทั้งนี้ จังหวัดนครพนมมีเครือข่ายการบําบัดทดแทนไต โดยมีโรงพยาบาลนครพนมเป็นแม่ข่ายให้บริการ
มีโรงพยาบาลชุมชนเป็นศูนย์ให้บริการฟอกเลือดด้วยเครื่องไตเทียม 4 แห่ง ได้แก่ โรงพยาบาลปลาปาก, โรงพยาบาลสมเด็จพระยุพราชธาตุพนม, โรงพยาบาลเรณูนคร และโรงพยาบาลศรีสงคราม หน่วยบริการเอกชน 2 แห่ง และเครือข่ายบริการล้างไตทางช่องท้อง ตั้งอยู่ที่โรงพยาบาลศรีสงคราม
************************************* 20 พฤศจิกายน 2563
รัฐบาลไทย-ข่าวทำเนียบรัฐบาล-นายกฯดันบทบาทสตรี ขับเคลื่นเศรษฐกิจชุมชนและสาธารณสุข
วันศุกร์ที่ 20 พฤศจิกายน 2563
นายกฯดันบทบาทสตรี ขับเคลื่นเศรษฐกิจชุมชนและสาธารณสุข
รองโฆษกรัฐบาลเผยนายกรัฐานตรีดันบทบาทสตรี ขับเคลื่นเศรษฐกิจชุมชนและสาธารณสุข
วันนี้(20พ.ย.63)นางสาวรัชดาธนาดิเรกรองโฆษกประจําสํานักนายกรัฐมนตรีเปิดเผยถึงแนวทางการผลักดันบทบาทสตรีของรัฐบาลพล.อประยุทธ์จันทร์โอชาที่สอดคล้องกับเจตนารมณ์ร่วมของประชาคมอาเซียนในการประชุมสุดยอดอาเซียนกับผู้นําสตรีอาเซียนเมื่อสัปดาห์ที่ผ่านมาซึ่งรัฐบาลเน้นย้ําการเสริมสร้างบทบาทสตรีที่ยั่งยืนโดยเสนอให้อาเซียนให้ความสําคัญต่อการเข้าถึงแหล่งเงินทุนและเทคโนโลยีดิจิทัลรวมทั้งส่งเสริมให้สตรีมีบทบาทด้านสาธารณสุข
สําหรับประเทศไทยบทบาทสตรีด้านการสาธารณสุขนั้นมีความโดดเด่นในระดับโลกนั่นคืออาสาสมัครสาธารณสุขประจําหมู่บ้านบ้าน(อสม.)กว่าล้านคนที่ในภาพรวมเกิน80%เป็นสตรีโดยองค์กรสหประชาชาติยอมรับว่าเป็นผู้มีบทบาทสําคัญในการเฝ้าระวังการแพร่ระบาดของโควิด19ซึ่งรัฐบาลจะเดินหน้าในการขยายเครือข่ายและเพิ่มบทบาทในการเชื่อมโยงชุมชนในด้านอื่นในฐานะเป็นผู้ใกล้ชิดและเป็นที่ยอมรับของประชาชนด้วยกันอยู่แล้วเช่นช่วยนําข้อมูลเกี่ยวกับระบบสวัสดิการและสิทธิประโยชน์ขั้นพื้นฐานสําหรับเด็กและครอบครัวผู้สูงอายุผู้พิการสวัสดิการด้านที่อยู่อาศัยและด้านการรักษาพยาบาลและสุขภาพหากประชาชนมีความรู้ความเข้าใจก็จะสามารถนําไปใช้ให้เกิดประโยชน์มีคุณภาพชีวิตที่ดีโดยเฉพาะกลุ่มเปราะบางด้อยโอกาสมากไปกว่านั้นรัฐบาลจะดูแลในเรื่องการให้สวัสดิการเพื่อตอบแทนอุดมการณ์ของการเป็นจิตอาสาที่ตอนนี้เป็นต้นแบบที่หลายประเทศให้ความสนใจ
ควบคู่กันไปกับงานด้านสาธารณสุขนายกรัฐมนตรียังได้เร่งรัดให้พลังดันนโยบายการส่งเสริมความรู้เรื่องพาณิชย์อิเล็กทรอนิกส์ในกลุ่มสตรีเพื่อจะได้นําสินค้าชุมชนเข้าถึงผู้ซื้อโดยตรงเพิ่มโอกาสในการมีรายได้ที่มากขึ้นทั้งนี้มีการขับเคลื่อนการทํางานร่วมกันผ่าน“โครงการไทยแลนด์อีคอมเมิร์ซเพื่อความยั่งยืน”ประกอบด้วยกรมกิจการสตรีและสถาบันครอบครัวกรมพัฒนาฝีมือแรงงานกรมการจัดหางานสํานักงานคณะกรรมการดิจิตอลเพื่อเศรษฐกิจและสังคมสํานักงานพัฒนาธุรกรรมทางอิเล็คทรอนิกส์เป็นการให้ความรู้และทักษะด้านเทคโนโลยีดิจิทัลการทําอีคอมเมิร์ซเพิ่มช่องทางการขายของออนไลน์ตลอดจนการรู้เท่าทันและใช้สื่ออย่างสร้างสรรค์อีกทั้งยังมีโครงการในลักษณะฟื้นฟูยกระดับอาชีพหลังวิกฤตโควิด19ที่จะนําภูมิปัญญาท้องถิ่นมาผสานกับความคิดสร้างสรรค์เพื่อให้กลุ่มแม่บ้านสามารถพัฒนาสินค้าใหม่ๆโดยกรมกิจการสตรีฯจะทําร่วมกับเครือข่ายมหาวิทยาลัยในภูมิภาค
นางสาวรัชดากล่าวว่านายกรัฐมนตรีมีความภาคภูมิใจในบทบาทสตรีในการมีส่วนร่วมดูแลสังคมเป็นอย่างมากอีกทั้งได้หยิบยกขึ้นเป็นตัวอย่างในเวทีอาเซียนด้วยโดยเฉพาะผลงานที่เป็นที่ประจักษ์ในช่วงวิกฤตโควิด19มากไปกว่านั้นกลุ่มสตรียังเป็นผู้มีบทบาทสําคัญในการขับเคลื่อนเศรษฐกิจท้องถิ่น ไม่ว่าจะเรื่องกิจกรรมทางการเกษตรและการผลิตสินค้าชุมชนซึ่งรัฐบาลมีความตั้งใจที่จะส่งเสริมศักยภาพสตรีให้มากขึ้นผ่านการให้ความรู้เกี่ยวกับการตลาดการทําอีคอมเมิร์ซการพัฒนาสินค้าให้น่าสนใจซึ่งทั้งหมดนี้มีอยู่ในแผนยุทธศาสตร์การพัฒนาสตรีที่ครอบคลุมในเรื่องการส่งเสริมสถานภาพสตรีและการแก้ไขปัญหาความรุนแรงในครอบครัวด้วย
_____________
กลุ่มประชาสัมพันธ์และเผยแพร่สํานักโฆษก
รัฐบาลไทย-ข่าวทำเนียบรัฐบาล-นฤมล สานต่อความร่วมมือกับ ก.ยุติธรรม คืนคนดีสู่สังคม
วันศุกร์ที่ 20 พฤศจิกายน 2563
นฤมล สานต่อความร่วมมือกับ ก.ยุติธรรม คืนคนดีสู่สังคม
รมช.แรงงาน เผย เดินหน้าประสานความร่วมมือกับกระทรวงยุติธรรม ฝึกอาชีพให้แก่ผู้ต้องขัง หวังสร้างอาชีพ ให้ชีวิตใหม่แก่ผู้ต้องขังหลังพ้นโทษ
ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน เผยว่า กระทรวงแรงงาน และกระทรวงยุติธรรม มีความร่วมมือในการพัฒนาฝีมือแรงงานและจัดหางานให้แก่ผู้ที่อยู่ในขั้นตอนในการพัฒนานิสัย ที่อยู่ในความดูแลของกรมราชทัณฑ์และกรมพินิจและคุ้มครองเด็ก ให้สามารถอยู่ในสังคมได้เมื่อพ้นโทษแล้ว ซึ่งพลเอก ประยุทธ์ จันทร์โอชา นายกรัฐมนตรี และพลเอก ประวิตร วงษ์สุวรรณ รองนายกรัฐมนตรี ให้ความสําคัญต่อการให้โอกาสและสร้างความเสมอภาคในสังคม กระทรวงแรงงาน โดยกรมพัฒนาฝีมือแรงงาน จึงรับนโยบายดังกล่าวมาดําเนินการอย่างต่อเนื่อง ด้วยการฝึกอบรมให้ความรู้ด้านอาชีพแก่ผู้ต้องขังที่ใกล้พ้นโทษ และการดําเนินงานดังกล่าวสอดรับกับแนวคิด “สร้าง ยก ให้ รวมไทยสร้างชาติ” นั่นคือ ให้โอกาสแก่กลุ่มเปราะบาง เข้าถึงบริการของรัฐได้มากขึ้น ได้รับโอกาสอย่างเท่าเทียมกับแรงงานกลุ่มอื่นๆ
รมช.แรงงาน กล่าวต่อว่า ในปี 2564 กรมพัฒนาฝีมือแรงงาน มีเป้าหมายดําเนินการพัฒนาทักษะฝีมือให้แก่ผู้ต้องขังและเยาวชนในสถานพินิจ จํานวน 1,880 คน โดยมอบหมายให้สถาบันและสํานักงานพัฒนาฝีมือแรงงาน ที่ตั้งอยู่ในทุกพื้นที่ทั่วประเทศ ประสานกับเรือนจําจังหวัดและสถานพินิจ เพื่อบูรณาการร่วมกัน คัดเลือกผู้ต้องขังหรือเยาวชนในสถานพินิจ เข้าฝึกอบรมด้านอาชีพ เพื่อให้มีความรู้และทักษะฝีมือ นําไปประกอบอาชีพอิสระได้หลังพ้นโทษแล้ว หลักสูตรการฝึกเป็นหลักสูตรระยะสั้น 3-5 วัน เข้าใจได้ง่ายไม่ซับซ้อน อีกทั้งเป็นทักษะฝีมือที่ตลาดแรงงานต้องการ เช่น ช่างปูกระเบื้อง ช่างประกอบโครงอลูมิเนียม ช่างปูนไม้เทียม ช่างก่ออิฐ-ฉาบปูน ช่างไฟฟ้าภายในอาคาร ช่างเครื่องปรับอากาศและการพาณิชย์ขนาดเล็ก ผู้ประกอบอาหารไทย การทําขนมไทย การทําเบเกอรีและขนมอบ ศิลปะประดิษฐ์ เป็นต้น
ปัจจุบัน มีการปรับหลักสูตรการฝึกให้เหมาะกับสถานการณ์และเทคโนโลยี อาทิ การขายสินค้าออนไลน์ และทักษะด้านภาษา เพื่อเพิ่มโอกาสในการหางานทําทั้งในและต่างประเทศ อาทิ ระหว่างวันที่ 17-30 พ.ย 2563 สํานักงานพัฒนาฝีมือแรงงานตาก เปิดฝึกอบรม หลักสูตร ภาษาอังกฤษเพื่อการทํางานและภาษาจีนกลางเพื่อการสื่อสาร ให้แก่ผู้ต้องขังในเรือนจํากลางจังหวัดตาก และเรือนจําแม่สอด อบรมระหว่างวันที่16-25 พ.ย. 2563 นอกจากนี้ ยังมีสถาบันพัฒนาฝีมือแรงงาน 13 กรุงเทพมหานคร กําหนดจัดฝึกอบรม ภาษาอังกฤษเพื่อการสื่อสาร ให้แก่ผู้ต้องขังหญิง จํานวน 20 คน ระหว่างวันที่ 30 พฤศจิกายน 2563 – 4 ธันวาคม 2563 ณ ทัณฑสถานหญิงธนบุรี เขตบางบอน กรุงเทพ
“การสานต่อความร่วมมือดังกล่าว เพื่อสร้างความเสมอภาคให้แก่แรงงานทุกกลุ่ม โดยเฉพาะกลุ่มเปราะบาง การเปิดโอกาสรับแรงงานกลุ่มนี้เข้าทํางาน จะช่วยแก้ปัญหาการขาดแคลนแรงงาน อีกทั้ง ให้ชีวิตใหม่แก่ผู้ที่ต้องการกลับตัว สามารถใช้ชีวิตอย่างปกติและลดการกระทําผิดซ้ํา” รมช.กล่าวทิ้งท้าย
รัฐบาลไทย-ข่าวทำเนียบรัฐบาล-เตือนประชาชนอย่าหลงเชื่อข่าวปลอม (Fake News) เรื่อง “เบอร์โทรอันตราย แอบอ้างโอนเงินช่วยเหลือภาครัฐเพื่อหลอกขโมยเงินในบัญชี”
วันศุกร์ที่ 20 พฤศจิกายน 2563
เตือนประชาชนอย่าหลงเชื่อข่าวปลอม (Fake News) เรื่อง “เบอร์โทรอันตราย แอบอ้างโอนเงินช่วยเหลือภาครัฐเพื่อหลอกขโมยเงินในบัญชี”
ตามที่ได้ปรากฏข่าวแชร์ทางสื่อสังคมออนไลน์ว่ามีมิจฉาชีพใช้หมายเลขโทรศัพท์ 082-946-4808 ติดต่อและแจ้งว่าจะโอนเงินกระตุ้นเศรษฐกิจสู้โควิด-19 จากรัฐบาลเข้าบัญชีให้ประชาชนคนละ 2,000 บาท พร้อมสอบถามข้อมูลเลขบัตรประจําตัวประชาชนและเลขบัญชี
นายพรชัย ฐีระเวช ที่ปรึกษาด้านเศรษฐกิจการเงิน สํานักงานเศรษฐกิจการคลัง ในฐานะรองโฆษกกระทรวงการคลัง เปิดเผยว่า ตามที่ได้ปรากฏข่าวแชร์ทางสื่อสังคมออนไลน์ว่ามีมิจฉาชีพใช้หมายเลขโทรศัพท์ 082-946-4808 ติดต่อและแจ้งว่าจะโอนเงินกระตุ้นเศรษฐกิจสู้โควิด-19 จากรัฐบาลเข้าบัญชีให้ประชาชนคนละ 2,000 บาท พร้อมสอบถามข้อมูลเลขบัตรประจําตัวประชาชนและเลขบัญชีจากนั้นจะหลอกขโมยเงินจากบัญชีของผู้หลงเชื่อไปจนหมด กระทรวงการคลังได้ตรวจสอบแล้วขอเรียนว่าเรื่องดังกล่าวไม่เป็นความจริง
รองโฆษกกระทรวงการคลังกล่าว เพิ่มเติมว่า หมายเลขโทรศัพท์ดังกล่าวเป็นหมายเลขที่ไม่สามารถติดต่อได้จริง อีกทั้งเรื่องดังกล่าวยังเป็นข่าวปลอม (Fake News) ซึ่งได้เคยมีการแชร์กันมาตั้งแต่ปี 2562 ในหลายโอกาสโดยดัดแปลงข้อความให้เข้ากับสถานการณ์เพื่อให้เกิดความน่าเชื่อถือและสร้างความสับสนต่อสังคม เช่น แอบอ้างโอนเงินเบี้ยยังชีพจากกรมบัญชีกลางแอบอ้างโอนเงินช่วยเหลือจากรัฐ และล่าสุดแอบอ้างโอนเงินกระตุ้นเศรษฐกิจสู้โควิด-19 เป็นต้น นอกจากนี้ ในการดําเนินมาตรการช่วยเหลือต่างๆ กระทรวงการคลังไม่มีนโยบายให้เจ้าหน้าที่โทรศัพท์ติดต่อสอบถามเลขบัตรประจําตัวประชาชนและเลขบัญชีจากประชาชนแต่อย่างใด
จึงขอให้ประชาชนอย่าหลงเชื่อข้อมูลดังกล่าวและขอความร่วมมือไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆทั้งนี้ สามารถติดตามสืบค้นข้อมูลข่าวสารและความคืบหน้าที่ถูกต้องเกี่ยวกับมาตรการช่วยเหลือต่างๆ ของกระทรวงการคลัง ได้จากแถลงข่าวกระทรวงการคลัง ในเว็บไซต์ www.mof.go.th หรือในเฟซบุ๊ก “สถานีข่าวกระทรวงการคลัง”
ทีมโฆษกกระทรวงการคลัง
เว็บไซต์: www.mof.go.th
เฟซบุ๊ก: สถานีข่าวกระทรวงการคลัง
รัฐบาลไทย-ข่าวทำเนียบรัฐบาล-ปลัดวธ. เป็นประธานพิธีเปิดและมอบนโยบายการปฏิบัติงาน แก่ผู้เข้ารับการฝึกอบรมในโครงการฝึกอบรมเชิงปฏิบัติการ พัฒนาทักษะความรู้ ความเข้าใจระบบสารสนเทศ การบริหารจัดการและอำนวยการงานพิธี
วันศุกร์ที่ 6 พฤศจิกายน 2563
ปลัดวธ. เป็นประธานพิธีเปิดและมอบนโยบายการปฏิบัติงาน แก่ผู้เข้ารับการฝึกอบรมในโครงการฝึกอบรมเชิงปฏิบัติการ พัฒนาทักษะความรู้ ความเข้าใจระบบสารสนเทศ การบริหารจัดการและอํานวยการงานพิธี
ปลัดวธ. เป็นประธานพิธีเปิดและมอบนโยบายการปฏิบัติงาน แก่ผู้เข้ารับการฝึกอบรมในโครงการฝึกอบรมเชิงปฏิบัติการ พัฒนาทักษะความรู้ ความเข้าใจระบบสารสนเทศ การบริหารจัดการและอํานวยการงานพิธีการศพที่ได้รับพระราชทาน
วันที่ ๕ พฤศจิกายน ๒๕๖๓ เวลา ๑๓.๐๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานพิธีเปิดและมอบนโยบายการปฏิบัติงาน แก่ผู้เข้ารับการฝึกอบรมในโครงการฝึกอบรมเชิงปฏิบัติการ พัฒนาทักษะความรู้ ความเข้าใจระบบสารสนเทศ การบริหารจัดการและอํานวยการงานพิธีการศพที่ได้รับพระราชทาน โดยมี นายเกรียงศักดิ์ บุญประสิทธิ์ หัวหน้าผู้ตรวจราชการกระทรวงวัฒนธรรม นายวินัย วรวัตร์ ผู้อํานวยการกองพิธีการศพที่ได้รับพระราชทาน นายชวลิต ศิริภิรมย์ ที่ปรึกษากรมการศาสนา กระทรวงวัฒนธรรม ข้าราชการ และเจ้าหน้าที่ผู้เข้ารับการฝึกอบรม เข้าร่วม ณ โรงแรมเคยูโฮม มหาวิทยาลัยเกษตรศาสตร์ บางเขน กรุงเทพฯ
รัฐบาลไทย-ข่าวทำเนียบรัฐบาล-พม. ร่วมประชุมคณะมนตรีประชาคมสังคมและวัฒนธรรมอาเซียนครั้งที่ 24
วันศุกร์ที่ 6 พฤศจิกายน 2563
พม. ร่วมประชุมคณะมนตรีประชาคมสังคมและวัฒนธรรมอาเซียนครั้งที่ 24
พม. ร่วมประชุมคณะมนตรีประชาคมสังคมและวัฒนธรรมอาเซียนครั้งที่ 24
วันนี้ (6 พ.ย. 63) เวลา 13.00 น. ณ ห้องประชุม ชั้น 8 กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กรุงเทพฯนางสาวสราญภัทร อนุมัติราชกิจ รองปลัดกระทรวงการพัฒนาสังคมและความมั่นคงของมนุษย์ได้รับมอบหมายจาก นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ให้ปฏิบัติหน้าที่หัวหน้าคณะผู้แทนไทยในระดับรัฐมนตรี พร้อมด้วยนางสาวอุไร เล็กน้อย รองอธิบดีกรมกิจการเด็กและเยาวชน นางสาวซาราห์ บินเย๊าะ รองอธิบดีกรมพัฒนาสังคมและสวัสดิการ นายอรรคพงษ์ ศรีสุบัติ รักษาการในตําแหน่งผู้เชี่ยวชาญเฉพาะด้านพัฒนาสังคม นางศิริลักษณ์ มีมาก ผู้เชี่ยวชาญเฉพาะด้านผู้สูงอายุ นางสาววิมลรัตน์ รัชชุกูล ผู้อํานวยการกองการต่างประเทศ ผู้แทนหน่วยงานที่เกี่ยวข้องภายใต้ประชาคมสังคมและวัฒนธรรมอาเซียนของประเทศไทย และผู้แทนกรมต่าง ๆ สังกัดกระทรวง พม. เข้าร่วมการประชุมคณะมนตรีประชาคมสังคมและวัฒนธรรมอาเซียนครั้งที่ 24 (24th Meeting of the ASEAN Socio-Cultural Community (ASCC) Council) ผ่านระบบการประชุมทางไกล (Video Conference) โดยมีผู้เข้าร่วมประชุมออนไลน์จากประเทศสมาชิกอาเซียน ประกอบด้วย คณะมนตรีประชาคมสังคมและวัฒนธรรมอาเซียน หัวหน้าเจ้าหน้าที่อาวุโสสําหรับคณะมนตรีประชาคมสังคมและวัฒนธรรมอาเซียน และผู้มีส่วนเกี่ยวข้อง ซึ่งจัดขึ้นโดยกระทรวงแรงงาน คนพิการ และกิจการสังคม สาธารณรัฐสังคมนิยมเวียดนาม ภายใต้การเป็นประธานอาเซียนในปี 2563
นางสาวสราญภัทรกล่าวว่า การประชุม ASCC Council ครั้งนี้ มีระเบียบวาระสําคัญในการรับทราบรายงานของประธานการประชุมเจ้าหน้าที่อาวุโสสําหรับคณะมนตรีประชาคมสังคมและวัฒนธรรมอาเซียน ซึ่งประกอบด้วย รายงานความก้าวหน้าการดําเนินการตามแผนงานหลัก ตลอดจนเอกสารผลลัพธ์สําคัญที่จะมีการรับรองโดยคณะมนตรีประชาคมสังคมและวัฒนธรรมอาเซียน ก่อนเสนอต่อการประชุมสุดยอดอาเซียน ครั้งที่ 37 การรับทราบความก้าวหน้าเกี่ยวกับข้อริเริ่มเกี่ยวกับการตอบสนองต่อ โควิด-19 และการเตรียมการสําหรับการประชุมสุดยอดอาเซียน ครั้งที่ 37 ทั้งนี้ การประชุม ASCC Council ครั้งที่ 25 จะกําหนดจัดขึ้นในเดือนมีนาคม 2564 ผ่านระบบการประชุมทางไกล (Video Conference) ณ ประเทศบรูไนดารุสซาลาม
รัฐบาลไทย-ข่าวทำเนียบรัฐบาล-พม. จัดประชุม ก.ส.ค. เตรียมจัดงานวันอาสาสมัครสากล
วันศุกร์ที่ 6 พฤศจิกายน 2563
พม. จัดประชุม ก.ส.ค. เตรียมจัดงานวันอาสาสมัครสากล
พม. จัดประชุม ก.ส.ค. เตรียมจัดงานวันอาสาสมัครสากล
วันนี้ (6 พ.ย. 63) เวลา 10.00 น. ณ ห้องประชุม ชั้น 2 กระทรวงการพัฒนาสังคมและความมั่นคงของมนุษย์ (พม.) สะพานขาว ถนนกรุงเกษม กรุงเทพฯ นายจุรินทร์ ลักษณวิศิษฎ์ รองนายกรัฐมนตรี ในฐานะประธานกรรมการส่งเสริมการจัดสวัสดิการสังคมแห่งชาติ (ก.ส.ค.) มอบหมายให้ นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ในฐานะรองประธานกรรมการส่งเสริมการจัดสวัสดิการสังคมแห่งชาติคนที่หนึ่ง เป็นประธานการประชุมคณะกรรมการส่งเสริมการจัดสวัสดิการสังคมแห่งชาติ ครั้งที่ 1/2563 โดยมี นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) นายสุทธิ จันทรวงษ์ อธิบดีกรมพัฒนาสังคมและสวัสดิการ ผู้แทนหน่วยงานที่เกี่ยวข้อง และผู้ทรงคุณวุฒิ รวมจํานวน 35 คน เข้าร่วมประชุม
นายจุติ กล่าวว่า ที่ประชุมได้เห็นชอบให้มีการจัดงานวันอาสาสมัครสากลตามมติของสหประชาชาติ ในวันที่ 5 ธันวาคมเป็นประจําทุกปี (International Volunteer Day : IVD) โดยให้หน่วยงานต่างๆ จัดกิจกรรมเนื่องในโอกาสวันอาสาสมัครสากล ตั้งแต่วันที่ 21 ตุลาคม ถึง 5 ธันวาคมของทุกปี และมอบหมายให้กระทรวง พม. และกระทรวงการต่างประเทศ ร่วมรับผิดชอบในส่วนของการสนับสนุนและประสานงานในการจัดกิจกรรมต่างๆ นอกจากนี้ ที่ประชุมยังได้เห็นชอบในหลักการสําหรับร่างระเบียบคณะกรรมการส่งเสริมการจัดสวัสดิการสังคมแห่งชาติ ว่าด้วยการกํากับ ดูแล ตรวจสอบการดําเนินงาน หลักเกณฑ์ และวิธีการรายงานการใช้จ่ายเงินขององค์กรสาธารณประโยชน์และองค์กรสวัสดิการชุมชน พ.ศ. .... โดยขอให้มีการปรับปรุงแก้ไขและนํามาเสนอที่ประชุมครั้งต่อไป
รัฐบาลไทย-ข่าวทำเนียบรัฐบาล-รองปลัดกระทรวงวัฒนธรรม เป็นประธานกิจกรรมทำบุญตักบาตรเพื่อความเป็นสิริมงคล
วันศุกร์ที่ 6 พฤศจิกายน 2563
รองปลัดกระทรวงวัฒนธรรม เป็นประธานกิจกรรมทําบุญตักบาตรเพื่อความเป็นสิริมงคล
รองปลัดกระทรวงวัฒนธรรม เป็นประธานกิจกรรมทําบุญตักบาตรเพื่อความเป็นสิริมงคล
วันที่ ๖ พฤศจิกายน ๒๕๖๓ เวลา ๐๘.๓๐ น. นายกฤษฎา คงคะจันทร์ รองปลัดกระทรวงวัฒนธรรม เป็นประธานกิจกรรมทําบุญตักบาตรเพื่อความเป็นสิริมงคล โดยมี นายเกรียงศักดิ์ บุญประสิทธิ์ หัวหน้าผู้ตรวจราชการกระทรวงวัฒนธรรม นางศศิฑอณร์ สุวรรณมณี ผู้ตรวจราชการกระทรวงวัฒนธรรม ผู้บริหาร ข้าราชการ และเจ้าหน้าที่ กระทรวงวัฒนธรรม เข้าร่วมกิจกรรม ณ บริเวณด้านหน้าอาคารวัฒนธรรมวิศิษฏ์ กระทรวงวัฒนธรรม กรุงเทพฯ
รัฐบาลไทย-ข่าวทำเนียบรัฐบาล-WHO เชิญไทยเป็น 1 ใน 4 ประเทศ แชร์ประสบการณ์ต้านโควิด 19
วันศุกร์ที่ 6 พฤศจิกายน 2563
WHO เชิญไทยเป็น 1 ใน 4 ประเทศ แชร์ประสบการณ์ต้านโควิด 19
รองนายกรัฐมนตรีและรัฐมนตรีว่าการกระทรวงสาธารณสุข เผยองค์การอนามัยโลก ยกไทย เป็น 1 ใน 4 ประเทศที่มีประสบการณ์ในการทบทวนระหว่างปฏิบัติงานด้านโรคโควิด 19 และร่วมแถลงข่าวนําเสนอเป็นตัวอย่างผ่านระบบประชุมทางไกล
รองนายกรัฐมนตรีและรัฐมนตรีว่าการกระทรวงสาธารณสุข เผยองค์การอนามัยโลก ยกไทย เป็น 1 ใน 4 ประเทศที่มีประสบการณ์ในการทบทวนระหว่างปฏิบัติงานด้านโรคโควิด 19 และร่วมแถลงข่าวนําเสนอเป็นตัวอย่างผ่านระบบประชุมทางไกล
วันนี้ (6 พฤศจิกายน 2563) ที่ห้องประชุมองค์การอนามัยโลก กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายแพทย์แดเนียล เคอร์เทสซ์ ผู้แทนองค์การอนามัยโลกประจําประเทศไทย นายแพทย์ริชาร์ด บราวน์ ผู้จัดการโครงการด้านภัยสุขภาพในภาวะฉุกเฉินและการดื้อยาต้านจุลชีพ องค์การอนามัยโลกประจําประเทศไทย นายแพทย์ธนรักษ์ ผลิพัฒน์ รองอธิบดี
กรมควบคุมโรค และนายแพทย์พงศธร พอกเพิ่มดี นายแพทย์ทรงคุณวุฒิด้านสาธารณสุขแถลงข่าวผ่านระบบประชุมทางไกล ว่าด้วยการทบทวนระหว่างการปฏิบัติงานด้านสาธารณสุขเพื่อตอบสนองต่อสถานการณ์โรคโควิด 19
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข กล่าวว่า ประเทศไทยเป็นประเทศที่ประสบความสําเร็จในการดําเนินงานป้องกัน ควบคุมโรคในสถานการณ์โควิด 19 และองค์การอนามัยโลกได้คัดเลือกให้นําประสบการณ์มาแถลงข่าว ร่วมกับอีก 3 ประเทศ ได้แก่ อินโดนีเซีย แอฟริกาใต้ และอุซเบกิสถาน เนื่องจากประเทศไทยได้รับความชื่นชมจากนานาชาติว่า สามารถดําเนินการป้องกันควบคุมโรคโควิด 19 ได้เป็นอย่างดีจากการนํากลยุทธ์ต่างๆ มาใช้เพื่อป้องกันการแพร่ระบาด อาทิ การค้นหาผู้ป่วยอย่าง ครอบคลุมการติดตามผู้สัมผัสและกักกันโรคอย่างเข้มข้น ที่สําคัญคือได้รับความร่วมมืออย่างดีจากภาคประชาสังคมในการปฏิบัติตามมาตรการด้านสาธารณสุข สามารถควบคุมการแพร่ระบาดของโรคโควิด 19 ได้อย่างมีประสิทธิภาพ พบผู้ติดเชื้อในประเทศน้อยมาก ส่วนใหญ่เป็นผู้ที่เดินทางมาจากต่างประเทศ เข้าอยู่ในสถานที่กักกันและเข้าสู่ระบบการรักษา
นายอนุทินกล่าวต่อว่า ประเทศไทยได้ดําเนินการทบทวนระหว่างปฏิบัติงาน (IAR) เพื่อถอดบทเรียนจากการตอบสนองต่อสถานการณ์โรคโควิด 19 โดยมีผู้เชี่ยวชาญจากองค์การอนามัยโลก หน่วยงานขององค์การสหประชาชาติ ศูนย์ควบคุมโรคสหรัฐอเมริกา และนักวิชาการ เป็นผู้ประเมินตามเครื่องมือที่องค์การอนามัยโลกออกแบบ ระหว่างวันที่ 20-24 กรกฎาคม พ.ศ. 2563 โดยรวบรวมข้อมูลจากบุคลากรทางการแพทย์และเจ้าหน้าที่สาธารณสุข ทั้งผู้ที่อยู่หน้างานและผู้เชี่ยวชาญด้านต่างๆ พบว่า ปัจจัยที่เอื้อให้ประเทศไทยประสบความสําเร็จในการควบคุมการแพร่ระบาดของโรคโควิด 19 คือการตัดสินใจเด็ดขาดของผู้นําบนพื้นฐานทางวิชาการการมีระบบสาธารณสุขที่แข็งแกร่ง และความร่วมมือของทุกภาคส่วน ทั้งภาครัฐ ภาคเอกชน ภาคประชาสังคมในการยับยั้งวงจรของการแพร่ระบาดในประเทศ ซึ่งเป็นสิ่งสําคัญที่ช่วยให้รัฐบาลควบคุมการระบาดของโรคโควิด 19 ได้
ทั้งนี้ ประเทศไทยยังมีความท้าทายในการพัฒนาฐานข้อมูลเกี่ยวกับโรคโควิด 19 ให้มีความทันสมัยใช้ประโยชน์ได้ในอนาคตและสร้างความมั่นคงทางสุขภาพ รวมถึงขยายระบบการเฝ้าระวัง ค้นหาผู้ป่วยของศูนย์ปฏิบัติการภาวะฉุกเฉินอีกด้วย
**************************************6 พฤศจิกายน 2563
รัฐบาลไทย-ข่าวทำเนียบรัฐบาล-ปลัดวธ.เป็นประธานเปิดเวทีเสวนาเพื่อรับฟังความคิดเห็นผู้มีส่วนเกี่ยวข้อง ภายใต้โครงการจัดเวทีส่งเสริมการมีส่วนร่วมของประชาชน ๕ ภูมิภาค ของกองทุนพัฒนาสื่อปลอดภัยและสร้างสรรค์
วันศุกร์ที่ 6 พฤศจิกายน 2563
ปลัดวธ.เป็นประธานเปิดเวทีเสวนาเพื่อรับฟังความคิดเห็นผู้มีส่วนเกี่ยวข้อง ภายใต้โครงการจัดเวทีส่งเสริมการมีส่วนร่วมของประชาชน ๕ ภูมิภาค ของกองทุนพัฒนาสื่อปลอดภัยและสร้างสรรค์
ปลัดวธ.เป็นประธานเปิดเวทีเสวนาเพื่อรับฟังความคิดเห็นผู้มีส่วนเกี่ยวข้อง ภายใต้โครงการจัดเวทีส่งเสริมการมีส่วนร่วมของประชาชน ๕ ภูมิภาค ของกองทุนพัฒนาสื่อปลอดภัยและสร้างสรรค์
วันที่ ๖ พฤศจิกายน ๒๕๖๓ เวลา ๐๙.๐๐ น. ดร.ยุพา ทวีวัฒนะกิจบวร ปลัดกระทรวงวัฒนธรรม เป็นประธานเปิดเวทีเสวนาเพื่อรับฟังความคิดเห็นผู้มีส่วนเกี่ยวข้อง ภายใต้โครงการจัดเวทีส่งเสริมการมีส่วนร่วมของประชาชน ๕ ภูมิภาค ของกองทุนพัฒนาสื่อปลอดภัยและสร้างสรรค์ โดยมี ดร.ธนกร ศรีสุขใส ผู้จัดการกองทุนพัฒนาสื่อปลอดภัยและสร้างสรรค์ คณะกรรมการและคณะอนุกรรมการกองทุนพัฒนาสื่อปลอดภัยและสร้างสรรค์ วัฒนธรรมจังหวัดในพื้นที่ภาคใต้ ประชาชน เด็กและเยาวชนที่สนใจเข้าร่วม ณ โรงแรมทวินโลตัส จังหวัดนครศรีธรรมราช
โครงการดังกล่าวจัดขึ้นเพื่อขับเคลื่อนสังคมสู่การพัฒนาสื่อปลอดภัยและสร้างสรรค์ โดยอาศัยการมีส่วนร่วมของหน่วยงานภาครัฐ เอกชน ประชาสังคม และประชาชนในทุกภาคส่วน เพื่อมาร่วมขับเคลื่อนให้เกิดนิเวศสื่อที่ดี ที่ปลอดภัยและสร้างสรรค์อย่างยั่งยืน
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2564 ระหว่างวันที่ 30 ตุลาคม - 5 พฤศจิกายน 2563
วันศุกร์ที่ 6 พฤศจิกายน 2563
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2564 ระหว่างวันที่ 30 ตุลาคม - 5 พฤศจิกายน 2563
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2564 ระหว่างวันที่ 30 ตุลาคม - 5 พฤศจิกายน 2563 พบการกระทําผิด จํานวน 499 คดี คิดเป็นเงินค่าปรับ 8.53 ล้านบาท
นายณัฐกร อุเทนสุต ผู้อํานวยการสํานักแผนภาษี รักษาการในตําแหน่งที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2564 (ระหว่างวันที่ 30 ตุลาคม - 5 พฤศจิกายน 2563) พบว่ามีการกระทําผิด จํานวน 499 คดี คิดเป็นเงินค่าปรับ 8.53 ล้านบาท โดยแยกเป็น สุรา จํานวน 279 คดี ค่าปรับ 3.39 ล้านบาท ยาสูบ จํานวน 154 คดี ค่าปรับ 3.62 ล้านบาท ไพ่ จํานวน 13 คดี ค่าปรับ 0.12 ล้านบาท น้ํามันและผลิตภัณฑ์น้ํามัน จํานวน 5 คดี ค่าปรับ 0.08 ล้านบาท น้ําหอม 3 คดี ค่าปรับ 0.07 ล้านบาท รถจักรยานยนต์ จํานวน 29 คดี ค่าปรับ 0.64 ล้านบาท และสินค้าอื่น ๆ จํานวน 16 คดี ค่าปรับ 0.61 ล้านบาท โดยมีของกลางแยกเป็นน้ําสุรา จํานวน 2,876.950 ลิตร ยาสูบ จํานวน 6,800 ซอง ไพ่ จํานวน 2,549 สํารับ น้ํามันและผลิตภัณฑ์น้ํามัน จํานวน 2,240.000 ลิตร น้ําหอม จํานวน 61 ขวด รถจักรยานยนต์ จํานวน 35 คัน
สรุปยอดรวมในปีงบประมาณ พ.ศ. 2564 ตั้งแต่วันที่ 1 ตุลาคม 2563 – 5 พฤศจิกายน 2563 พบว่ามีการกระทําผิด จํานวน 2,785 คดี คิดเป็นเงินค่าปรับ 51.95 ล้านบาท โดยแยกเป็น สุรา จํานวน 1,553 คดี ค่าปรับ 15.25 ล้านบาท ยาสูบ จํานวน 912 คดี ค่าปรับ 23.26 ล้านบาท ไพ่ จํานวน 75 คดี ค่าปรับ 0.82 ล้านบาท น้ํามันและผลิตภัณฑ์น้ํามัน จํานวน 60 คดี ค่าปรับ 3.49 ล้านบาท น้ําหอม จํานวน 13 คดี ค่าปรับ 0.39 ล้านบาท รถจักรยานยนต์ จํานวน 112 คดี ค่าปรับ จํานวน 2.80 ล้านบาท และสินค้าอื่น ๆ จํานวน 60 คดี ค่าปรับ 5.94 ล้านบาท โดยมีของกลางแยกเป็นน้ําสุรา จํานวน 65,646.070 ลิตร ยาสูบ จํานวน 96,604 ซอง ไพ่ จํานวน 5,680 สํารับ น้ํามันและผลิตภัณฑ์น้ํามัน จํานวน 122,387.000 ลิตร น้ําหอม จํานวน 47,698 ขวด รถจักรยานยนต์ จํานวน 133 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
https://webdev.excise.go.th/act2560/suppress-news/37-2564/596-2564-30-5-2563-56
รัฐบาลไทย-ข่าวทำเนียบรัฐบาล-ปลัดกระทรวงกลาโหม นำทัพจิตอาสา “เราทำความ ดี เพื่อชาติ ศาสน์ กษัตริย์” ลุยล้างถนน ล่องเรือเก็บขยะ รอบชุมชนวัดโพธิ์-ท่าเตียน สร้างจิตสาธารณะในสังคมไทย!!
วันศุกร์ที่ 6 พฤศจิกายน 2563
ปลัดกระทรวงกลาโหม นําทัพจิตอาสา “เราทําความ ดี เพื่อชาติ ศาสน์ กษัตริย์” ลุยล้างถนน ล่องเรือเก็บขยะ รอบชุมชนวัดโพธิ์-ท่าเตียน สร้างจิตสาธารณะในสังคมไทย!!
พลเอก ณัฐ อินทรเจริญ ปลัดกระทรวงกลาโหม เป็นประธานในกิจกรรมโครงการจิตอาสา “เราทําความ ดี เพื่อชาติ ศาสน์ กษัตริย์” กิจกรรมทําความสะอาดปรับปรุงภูมิทัศน์ และช่วยเหลือประชาชนในพื้นที่วัดพระเชตุพนวิมลมังคลารามราชวรวิหาร (วัดโพธิ์) และชุมชนท่าเตียน
โดยมี พลเรือเอกชาติชาย ศรีวรขาน ผู้บัญชาการทหารเรือ และคุณรมิดา อินทรเจริญ นายกสมาคมภริยาข้าราชการ สํานักงานปลัดกระทรวงกลาโหม คุณกานต์กนิษฐ์ แห้วสันติ สมาชิกสภาผู้แทนราษฎรผู้เขต1 กรุงเทพมหานคร และคุณเกรียงไกร โอฬารพันธุ์สกุล ร่วมตรวจเยี่ยมการทําความสะอาดในแม่น้ําเจ้าพระยาและจุดบริการประชาชน สําหรับวัดพระเชตุพนวิมลมังคลาราม นับว่าเป็นสถานที่ท่องเที่ยวยอดนิยมของโลก เนื่องจากเป็นหนึ่งในวัดที่ใหญ่และเก่าแก่ที่สุดในกรุงเทพมหานคร และในแต่ละปีมีนักท่องเที่ยวจากทั่วทุกมุมโลกเดินทางเข้ามาเที่ยวชมเป็นจํานวนมาก
ทั้งนี้ ในกิจกรรมดังกล่าวมีจิตอาสาเข้าร่วมกิจกรรมจํานวนทั้งสิ้น 800 คน ประกอบด้วย กําลังพลจิตอาสาจากหน่วยขึ้นตรงสํานักงานปลัดกระทรวงกลาโหม และส่วนราชการต่างๆ รวมทั้งประชาชนจิตอาสาในพื้นที่รอบศาลาว่าการกลาโหม โดยแบ่งทําความสะอาดตามพื้นที่ ได้แก่ ถนนวังหลังและภายในวัดโพธิ์ ถนนมหาราช ถนนสนามไชย ซอยเศรษฐการ อีกทั้ง ยังมีการล่องเรือไปตามแม่น้ําเจ้าพระยาเพื่อเก็บขยะและสิ่งกีดขวางทางน้ําเพื่อสร้างจิตสํานึกให้คนไทยเลิกทิ้งขยะลงแม่น้ําลําคลอง นอกจากนี้ยังมีจุดบริการ และช่วยเหลือประชาชน อาทิ จุดแจกจ่ายยาสามัญประจําบ้าน จุดตั้งเต้นท์ตัดผม จุดตรวจสุขภาพประชาชน เพื่อให้ประชาชนในพื้นที่มาใช้บริการโดยไม่เสียค่าใช้จ่ายอีกด้วย
สําหรับกิจกรรมจิตอาสาในครั้งนี้ จะช่วยพัฒนาชุมชนในพื้นที่ใกล้เคียงให้มีสภาพความเป็นอยู่ที่ดีขึ้น และแสดงให้เห็นถึงพลังความสามัคคีในการร่วมแรงร่วมใจกันเป็นหนึ่งเดียวของกําลังพล และประชาชนจิตอาสาในการบําเพ็ญสาธารณประโยชน์ต่อประเทศชาติที่จะสืบสาน “เราทําความดี เพื่อชาติ ศาสน์ กษัตริย์” ตามแนวพระราโชบายสืบไป
รัฐบาลไทย-ข่าวทำเนียบรัฐบาล-ปลัดวธ.ตรวจเยี่ยมและให้กำลังใจข้าราชการและเจ้าหน้าที่กลุ่มพิธีการศพที่ได้รับพระราชทาน สำนักงานวัฒนธรรมจังหวัดนครศรีธรรมราช
วันศุกร์ที่ 6 พฤศจิกายน 2563
ปลัดวธ.ตรวจเยี่ยมและให้กําลังใจข้าราชการและเจ้าหน้าที่กลุ่มพิธีการศพที่ได้รับพระราชทาน สํานักงานวัฒนธรรมจังหวัดนครศรีธรรมราช
ปลัดวธ.ตรวจเยี่ยมและให้กําลังใจข้าราชการและเจ้าหน้าที่กลุ่มพิธีการศพที่ได้รับพระราชทาน สํานักงานวัฒนธรรมจังหวัดนครศรีธรรมราช
วันที่ ๖ พฤศจิกายน ๒๕๖๓ เวลา ๑๔.๐๐ น. นางยุพา ทวีวัฒนะกิจบวร ปลัดกระทรวงวัฒนธรรม ตรวจเยี่ยมและให้กําลังใจข้าราชการและเจ้าหน้าที่กลุ่มพิธีการศพที่ได้รับพระราชทาน สํานักงานวัฒนธรรมจังหวัดนครศรีธรรมราช โดยมีพระปลัดเกษม เขมจิตโต เจ้าอาวาสวัดชะเมา นางกฤตษญา ตระบันพฤกษ์ วัฒนธรรมจังหวัดนครศรีธรรมราช และเจ้าหน้าที่ให้การต้อนรับ ณ วัดชะเมา จังหวัดนครศรีธรรมราช
รัฐบาลไทย-ข่าวทำเนียบรัฐบาล-โครงการคนละครึ่งจะเปิดลงทะเบียนในวันพุธที่ 11 พฤศจิกายน 2563 (11/11)
วันศุกร์ที่ 6 พฤศจิกายน 2563
โครงการคนละครึ่งจะเปิดลงทะเบียนในวันพุธที่ 11 พฤศจิกายน 2563 (11/11)
ากการที่ประชาชนลงทะเบียนเข้าร่วมโครงการคนละครึ่งครบ 10 ล้านคนแล้ว มีผู้ไม่ผ่านการตรวจสอบสิทธิและไม่เริ่มใช้สิทธิภายในกําหนด 14 วัน จึงได้มีการเริ่มตัดสิทธิตั้งแต่เมื่อวันที่ 5 พฤศจิกายน 2563 เป็นต้นไป มีจํานวน 1,967,046 สิทธิ
นายพรชัย ฐีระเวช ที่ปรึกษาด้านเศรษฐกิจการเงิน สํานักงานเศรษฐกิจการคลัง ในฐานะรองโฆษกกระทรวงการคลัง เปิดเผยว่า จากการที่ประชาชนลงทะเบียนเข้าร่วมโครงการคนละครึ่งครบ 10 ล้านคนแล้ว เมื่อวันที่ 27 ตุลาคม 2563 โดยข้อมูลล่าสุดปรากฏว่ามีผู้ไม่ผ่านการตรวจสอบสิทธิและไม่เริ่มใช้สิทธิภายในกําหนด 14 วัน จึงได้มีการเริ่มตัดสิทธิตั้งแต่เมื่อวันที่ 5 พฤศจิกายน 2563 เป็นต้นไป มีจํานวน 1,967,046 สิทธิ โดยยอดลงทะเบียนที่ไม่ผ่านการตรวจสอบและสิทธิที่ถูกตัดในแต่ละวันจะถูกรวบรวมนํามาเปิดให้ประชาชนลงทะเบียนอีกครั้ง ซึ่งจะเริ่มเปิดให้มีการลงทะเบียนเข้าร่วมโครงการในวันที่ 11 พฤศจิกายน 2563 (11/11) ระหว่างเวลา 06.00 น. – 23.00 น. ผ่านเว็บไซต์ www.คนละครึ่ง.com จนกว่าจะครบจํานวน ทั้งนี้ ผู้ลงทะเบียนจะต้องไม่เคยได้รับสิทธิโครงการคนละครึ่งมาก่อน และผู้ประสงค์จะใช้สิทธิโครงการคนละครึ่งจะไม่สามารถใช้สิทธิมาตรการช้อปดีมีคืน
สําหรับความคืบหน้าล่าสุด ณ วันที่ 6 พฤศจิกายน 2563 เวลา 12.00 น. มีร้านค้าลงทะเบียนเข้าร่วมโครงการแล้วกว่า 5.23 แสนร้านค้า และมีผู้ใช้สิทธิแล้วจํานวน 7,161,488 คน โดยมียอดการใช้จ่ายสะสม 7,629 ล้านบาท แบ่งเป็นเงินที่ประชาชนจ่าย 3,888 ล้านบาท และภาครัฐร่วมจ่ายอีก 3,741 ล้านบาท ยอดใช้จ่ายเฉลี่ย 216 บาทต่อครั้ง โดยจังหวัดที่มีการใช้จ่ายสะสมมากที่สุด 5 อันดับแรก ได้แก่ กรุงเทพมหานคร สงขลา นครศรีธรรมราช สุราษฎร์ธานี และเชียงใหม่ ตามลําดับ
รองโฆษกกระทรวงการคลังได้กล่าวเพิ่มเติมว่า โครงการคนละครึ่งได้รับเสียงตอบรับเป็นอย่างดีจากทั้งประชาชนและร้านค้าว่า การใช้จ่ายผ่านแอปพลิเคชันใช้งานได้ง่ายสะดวกและรวดเร็ว ช่วยกระตุ้นยอดขายของร้านค้ารายย่อยได้จริง อีกทั้งช่วยลดภาระค่าใช้จ่ายประจําวันให้ประชาชนได้มาก จึงขอเชิญชวนประชาชนที่สนใจเตรียมลงทะเบียนเข้าร่วมโครงการคนละครึ่งก่อนจํานวนสิทธิจะหมดลงอีกครั้งในวันที่ 11/11 สําหรับผู้ประกอบการร้านค้ายังสามารถลงทะเบียนได้ต่อเนื่องผ่านเว็บไซต์ www.คนละครึ่ง.com ในช่วงเวลา 06.00 – 23.00 น. หรือ ณ สาขาหรือจุดรับลงทะเบียนของธนาคารกรุงไทย ทั้งนี้ การจ่ายเงินส่วนที่รัฐร่วมจ่ายให้ร้านค้ายังคงจ่ายทุกวันทําการถัดไป และเร่งพิจารณาแนวทางการจ่ายเงินทุกวันเพื่อมิให้กระทบต่อสภาพคล่องของผู้ประกอบการรายย่อยที่ดําเนินการอย่างถูกต้อง อย่างไรก็ดี หากกระทรวงการคลังและธนาคารกรุงไทยตรวจสอบพบการใช้จ่ายของร้านค้าหรือประชาชนที่ไม่เป็นไปตามเงื่อนไขโครงการ จะมีการระงับการใช้แอปพลิเคชันและระงับการจ่ายเงินร้านค้าทันที อีกทั้งผู้ที่มีส่วนในการสนับสนุนการกระทําความผิดจะมีโทษตามกฎหมายที่เกี่ยวข้องด้วย
รองโฆษกกระทรวงการคลังได้ย้ําว่า ขอความร่วมมือประชาชนและร้านค้าให้ปฏิบัติตามหลักเกณฑ์และเงื่อนไขของโครงการ อย่าให้มีการดําเนินการไปในทางมิชอบ เพื่อมิให้ทําลายบรรยากาศของการดําเนินโครงการคนละครึ่ง
โครงการคนละครึ่ง
สํานักงานเศรษฐกิจการคลัง โทร. 02 273 9020 ต่อ 3697 3527 3548 3509
ธนาคารกรุงไทย จํากัด (มหาชน) โทร. 02-111-1144 (24 ชั่วโมง)
รัฐบาลไทย-ข่าวทำเนียบรัฐบาล-เปิดลงทะเบียนผู้มีสิทธิ รับเงินเบี้ยยังชีพผู้สูงอายุของ ปี 64 แล้ว สำหรับผู้สูงอายุรายใหม่ ลงทะเบียนได้ตั้งแต่บัดนี้เป็นต้นไป
วันศุกร์ที่ 6 พฤศจิกายน 2563
เปิดลงทะเบียนผู้มีสิทธิ รับเงินเบี้ยยังชีพผู้สูงอายุของ ปี 64 แล้ว สําหรับผู้สูงอายุรายใหม่ ลงทะเบียนได้ตั้งแต่บัดนี้เป็นต้นไป
เปิดลงทะเบียนผู้มีสิทธิ รับเงินเบี้ยยังชีพผู้สูงอายุของ ปี 64 แล้ว สําหรับผู้สูงอายุรายใหม่ ลงทะเบียนได้ตั้งแต่บัดนี้เป็นต้นไป
วันที่ 6 พ.ย.63 นายอนุชา บูรพชัยศรี โฆษกประจําสํานักนายกรัฐมนตรี เผย รัฐบาลโดยกรมส่งเสริมการปกครองท้องถิ่น กระทรวงมหาดไทย เปิดรับลงทะเบียนผู้มีสิทธิรับเงินเบี้ยยังชีพผู้สูงอายุขององค์กรปกครองส่วนท้องถิ่น (อปท.) ประจําปีงบประมาณ 2564 เพื่อรับเบี้ยยังชีพผู้สูงอายุประจําปีงบประมาณ พ.ศ. 2565 ตั้งแต่เดือนตุลาคม – พฤศจิกายน 2563 และเดือนมกราคม – กันยายน 2564 สําหรับผู้สูงอายุรายใหม่ที่ยังไม่เคยลงทะเบียนมาก่อน ซึ่งเป็นผู้สูงอายุที่มีอายุครบ 60 ปีบริบูรณ์แล้ว และผู้สูงอายุที่จะมีอายุครบ 60 ปีบริบูรณ์ ในปีงบประมาณ 2565 โดยนับอายุจนถึงวันที่ 1 กันยายน 2565 ต้องเป็นผู้ที่เกิดก่อนวันที่ 2 กันยายน 2505 เนื่องจากผู้สูงอายุที่เกิดตั้งแต่วันที่ 2 กันยายน 2505 – 1 ตุลาคม 2505 เป็นผู้สูงอายุที่จะมีสิทธิรับเงินเบี้ยยังชีพผู้สูงอายุในเดือนถัดไปจากเดือนที่มีอายุครบ 60 ปีบริบูรณ์ คือเดือนตุลาคม 2565 ซึ่งเป็นปีงบประมาณ 2566 ดังนั้น กลุ่มผู้สูงอายุผู้สูงอายุที่เกิดตั้งแต่วันที่ 2 กันยายน 2505 – 1 ตุลาคม 2505 สามารถลงทะเบียนขอรับเงินเบี้ยยังชีพผู้สูงอายุตั้งแต่เดือนตุลาคม 2564 เป็นต้นไป
เอกสารหลักฐานประกอบแบบคําขอลงทะเบียนขอรับเงินเบี้ยยังชีพผู้สูงอายุ ได้แก่ 1) บัตรประจําตัวประชาชนหรือบัตรอื่นที่ออกโดยหน่วยงานของรัฐที่มีรูปถ่าย 2) ทะเบียนบ้านฉบับเจ้าบ้าน 3) สมุดบัญชีเงินฝากธนาคาร กรณีขอรับเงินเบี้ยยังชีพผู้สูงอายุผ่านธนาคาร โดยวิธีใดวิธีหนึ่ง ดังนี้ 1) รับเงินสดด้วยตนเอง 2) รับเงินสดโดยบุคคลที่ได้รับมอบอํานาจจากผู้มีสิทธิ 3) โอนเงินเข้าบัญชีเงินฝากธนาคารในนามผู้มีสิทธิ 4) โอนเงินเข้าบัญชีเงินฝากธนาคารในนามบุคคลที่ได้รับมอบอํานาจจากผู้มีสิทธิ ทั้งนี้ สามารถยื่นคําขอลงทะเบียนขอรับเงินเบี้ยยังชีพผู้สูงอายุด้วยตนเอง หรือมอบอํานาจเป็นลายลักษณ์อักษรให้ผู้อื่นเป็นผู้ยื่นคําขอลงทะเบียนขอรับเงินเบี้ยยังชีพผู้สูงอายุแทนได้
“ สําหรับการจ่ายเบี้ยยังชีพผู้สูงอายุ ได้มีการดําเนินการมาอย่างต่อเนื่อง โดยคณะรัฐมนตรีมีมติเมื่อวันที่ 18 ตุลาคม 2554 เห็นชอบจัดให้มีเบี้ยยังชีพรายเดือนแบบขั้นบันไดสําหรับผู้สูงอายุ ซึ่งผู้สูงอายุ 60 - 69 ปี จะได้รับ 600 บาท / อายุ 70 - 79 ปี จะได้รับ 700 บาท /อายุ 80 - 89 ปี จะได้รับ 800 บาท และอายุ 90 ปีขึ้นไป จะได้รับ 1,000 บาท ทั้งนี้ เป็นการสร้างหลักประกันด้านรายได้ให้แก่ผู้สูงอายุ ซึ่งในปีงบประมาณ พ.ศ. 2564 รัฐบาลได้สนับสนุนงบประมาณโครงการสร้างหลักประกันด้านรายได้แก่ผู้สูงอายุ ให้กับกรมส่งเสริมการปกครองท้องถิ่น กระทรวงมหาดไทย รวม 66,016,930,800 บาท เพื่อจ่ายเป็นเบี้ยยังชีพให้กับผู้สูงอายุรวมทั้งสิ้น 8,296,573 คน โดยไม่รวมเทศบาลนครและเทศบาลเมือง จํานวน 214 แห่ง ที่เป็นหน่วยรับงบประมาณตรง” โฆษกรัฐบาลกล่าว
รัฐบาลไทย-ข่าวทำเนียบรัฐบาล-กระทรวงเกษตรฯ เรียกประชุมด่วน หลังราคายางพาราผันผวนต่อเนื่อง
วันศุกร์ที่ 6 พฤศจิกายน 2563
กระทรวงเกษตรฯ เรียกประชุมด่วน หลังราคายางพาราผันผวนต่อเนื่อง
กระทรวงเกษตรฯ เรียกประชุมด่วน เตรียมเคาะมาตรการช่วยเหลือเกษตรกรสัปดาห์หน้า หลังราคายางพาราผันผวนต่อเนื่อง
ดร.ทองเปลว กองจันทร์ ปลัดกระทรวงเกษตรและสหกรณ์ เปิดเผยว่า จากสถานการณ์ราคายางที่ผันผวนอย่างต่อเนื่องในปัจจุบัน ซึ่งมีผลมาจากปัจจัยภายในประเทศ เนื่องจากค่าเงินบาทที่แข็งค่าขึ้น รวมถึงปัจจัยภายนอกประเทศ ซึ่งมีผลมาจากผู้ซื้อในตลาดล่วงหน้ามีการเทขายเพื่อทํากําไร และสต็อกยางของตลาดโลก โดยเฉพาะประเทศจีนที่มีปริมาณเพิ่มขึ้น ส่งผลให้ราคายางในประเทศช่วง 2 สัปดาห์ที่ผ่านมามีความผันผวน และเริ่มลดลงในช่วงปัจจุบัน ทั้งนี้ ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ มีความเป็นห่วงในสถานการณ์ดังกล่าว จึงได้สั่งการให้หน่วยงานในสังกัดกระทรวงเกษตรและสหกรณ์ที่เกี่ยวข้อง ร่วมกับกระทรวงพาณิชย์ เร่งจัดการประชุมหารือเพื่อกําหนดมาตรการในการให้ความช่วยเหลือและบรรเทาผลกระทบแก่เกษตรกรชาวสวนยางอย่างเร่งด่วน ในวันจันทร์ที่ 9 พฤศจิกายน นี้ โดยเชิญตัวแทนจากกรมการค้าภายใน สํานักงานคณะกรรมการการแข่งขันทางการค้า กรมวิชาการเกษตร การยางแห่งประเทศไทย เข้าร่วมประชุม
นอกจากนี้ ยังได้รับความร่วมมือจากกระทรวงพาณิชย์ในการเข้าตรวจสอบสต็อกยางของผู้ประกอบการรายใหญ่ภายในประเทศ เพื่อหาทางออกในการเจรจากับผู้ประกอบการในการรับซื้อยางจากเกษตรกรต่อไป
รัฐบาลไทย-ข่าวทำเนียบรัฐบาล-ไทย – เวียดนาม กระชับความสัมพันธ์ทวิภาคี พร้อมเน้นย้ำความร่วมมือในกรอบอาเซียน
วันศุกร์ที่ 6 พฤศจิกายน 2563
ไทย – เวียดนาม กระชับความสัมพันธ์ทวิภาคี พร้อมเน้นย้ําความร่วมมือในกรอบอาเซียน
ไทย – เวียดนาม กระชับความสัมพันธ์ทวิภาคี พร้อมเน้นย้ําความร่วมมือในกรอบอาเซียน
วันนี้ (6 พฤศจิกายน 2563) เวลา 11.00 น. ณ ห้องโดมทอง ชั้น 2 ตึกไทยคู่ฟ้า ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม หารือทางโทรศัพท์กับนายเหวียน ซวน ฟุก นายกรัฐมนตรีสาธารณรัฐสังคมนิยมเวียดนาม เพื่อหารือถึงความสัมพันธ์ทวิภาคีและความร่วมมือในกรอบอาเซียน ภายหลังเสร็จสิ้นการหารือ นายอนุชา บูรพชัยศรี โฆษกประจําสํานักนายกรัฐมนตรี สรุปสาระสําคัญการหารือ ดังนี้
นายกรัฐมนตรีกล่าวแสดงความเสียใจต่อเหตุการณ์อุทกภัยและดินถล่มในพื้นที่ภาคกลางของเวียดนาม โดยไทยในฐานะมิตรประเทศของเวียดนามพร้อมให้การสนับสนุนเวียดนามในการฟื้นฟูความเสียหาย โอกาสนี้ ไทยและเวียดนามได้หารือถึงความสัมพันธ์ทวิภาคี โดยยืนยันความเป็นหุ้นส่วนทางยุทธศาสตร์ที่เข้มแข็ง (Strengthened Strategic Partnership) ระหว่างสองประเทศ พร้อมพิจารณาจัดการประชุมร่วมนายกรัฐมนตรีและรัฐมนตรีอย่างไม่เป็นทางการ ไทย – เวียดนาม (Joint Cabinet Retreat: JCR) ครั้งที่ 4 ในปีหน้า ภายหลังจากที่สถานการณ์แพร่ระบาดของเชื้อโควิด-19 ได้คลี่คลายแล้ว เพื่อเป็นส่วนหนึ่งในการเฉลิมฉลองโอกาสครบรอบ 45 ปี การสถาปนาความสัมพันธ์ทางการทูตระหว่างกัน
นายกรัฐมนตรีชื่นชมที่เวียดนามคุมการแพร่ระบาดเชื้อโควิด-19 ระลอกสอง จนไม่พบผู้ติดเชื้อภายในประเทศต่อเนื่องกันเป็นเวลากว่าสองเดือน และกล่าวขอบคุณเวียดนามที่สนับสนุนการเคลื่อนย้ายคนไทยกลับประเทศ รวมทั้งยินดีที่ได้ทราบว่าภาคเอกชนไทยที่ลงทุนในเวียดนามจะทยอยมอบหน้ากากอนามัยจํานวน 8 ล้านชิ้นแก่เวียดนามภายในเดือนธันวาคม 2563
โอกาสนี้ นายกรัฐมนตรีเวียดนามเห็นพ้องที่จะร่วมมืออย่างใกล้ชิดกับไทย ในการจัดการกับสถานการณ์โควิด-19 พร้อมกระชับความร่วมมือทางเศรษฐกิจให้แน่นแฟ้นยิ่งขึ้น โดยลดอุปสรรคทางการค้าระหว่างกันเพื่อให้สามารถบรรลุเป้าหมายที่ได้ตั้งไว้ กระชับความร่วมมือในธุรกิจ e-commerce และเชิญชวนภาคเอกชนของทั้งสองประเทศมาลงทุนซึ่งกันและกัน โดยเฉพาะด้านพลังงาน ซึ่งทั้งสองฝ่ายยังยินดีที่จะให้หน่วยงานที่เกี่ยวข้องจัดการประชุม Thailand – Vietnam Energy Forum ครั้งที่ 2 เพื่อหารือเกี่ยวกับความร่วมมือด้านพลังงานในรายละเอียดต่อไป
ทั้งสองฝ่ายได้หารือถึงความร่วมมือในภูมิภาคด้านอื่น ๆ อาทิ การร่วมมือกันบริหารจัดการแม่น้ําโขงผ่านกรอบความร่วมมือแม่โขง - ล้านช้าง การส่งเสริมความร่วมมือของอาเซียนเพื่อรับมือกับการแพร่ระบาดและผลกระทบของ โควิด-19 อย่างทันท่วงทีและมีประสิทธิภาพ ทั้งนี้ ไทยยินดีที่จะเข้าร่วมการประชุมสุดยอดอาเซียน ครั้งที่ 37 และการประชุมสุดยอดที่เกี่ยวข้องในสัปดาห์หน้า ซึ่งเวียดนามเป็นเจ้าภาพผ่านระบบการประชุมทางไกล โดยผู้นําทั้งสองฝ่ายหวังว่าจะได้แลกเปลี่ยนข้อคิดเห็นในเรื่องต่าง ๆ อาทิ การจัดตั้งคลังสํารองอุปกรณ์ทางการแพทย์อาเซียนสําหรับภาวะฉุกเฉินด้านสาธารณสุข การทบทวนกึ่งวาระของแผนงานประชาคมอาเซียน ค.ศ. 2025 การประกาศจัดทําวิสัยทัศน์ประชาคมอาเซียนภายหลังปี ค.ศ. 2025 และการตั้งศูนย์อาเซียนด้านภาวะฉุกเฉินทางสาธารณสุขและโรคอุบัติใหม่ซึ่งจะเป็นประโยชน์ร่วมกันเพื่อประชาชนในภูมิภาค พร้อมกันนี้ ทั้งสองฝ่ายยังหวังเป็นอย่างยิ่งว่าจะมีพิธีลง RCEP ในการประชุมฯ ครั้งนี้ด้วย